open-index/open-wikipedia-markdown huggingface dataset:
राष्ट्रीय फिल्म पुरस्कार २००७

7 सितम्बर, 2009 को वर्ष 2007 के लिए 55वें राष्ट्रीय फिल्म पुरस्कार की घोषणा की गई। ये पुरस्कार 21 अक्टूबर को नई दिल्ली के विज्ञान भवन में राष्ट्रपति प्रतिभा पाटिल द्वारा प्रदान किया जाएगा।
## फीचर फिल्म
* श्रेष्ठ फीचर फिल्म- कांचीवरम (तमिल) 
* श्रेष्ठ अभिनेता- प्रकाश राज को फिल्म कांचीवरम में एक संवेदनशील बहु-आयामी बुनकर की भूमिका निभाने के लिए
* श्रेष्ठ लोकप्रिय फिल्म- चक दे इंडिया (हिन्दी) 
* श्रेष्ठ फिल्म- परिवार कल्याण के मुद्दे पर बनी 'तारे जमीं पर' (हिन्दी) 
* श्रेष्ठ पुरुष पाश्र्वगायक- 'तारे जमीं पर' के लिए 
* श्रेष्ठ गीत- 'तारे जमीं पर' के गीत को 
* श्रेष्ठ अभिनेत्री- उमाश्री को फिल्म 'गुलाबी टॉकीज' (कन्नड़) में भूमिका के लिए 
* श्रेष्ठ बाल कलाकार- मास्टर शरद गोयकर को मराठी फीचर फिल्म 'टिज्ञा' में भूमिका निभाने के लिए 
* श्रेष्ठ निर्देशक- अडूर गोपालकृष्णन को मलयालम फीचर फिल्म 'नालू पेनुंगल' के निर्देशन के लिए 
* श्रेष्ठ सम्पादन- बी़ अजित कुमार को मलयालम फीचर फिल्म 'नालू पेनुंगल' के लिए 
* श्रेष्ठ बाल फिल्म- चिल्ड्रेंस फिल्म सोसायटी ऑफ इंडिया द्वारा निर्मित हिन्दी फिल्म 'फोटो' को 
फीचर फिल्म पुरस्कारों के चयन के लिए निर्मित जूरी में 
* ज्यूरी प्रमुख- साई परांजपे 
* जूरी में कुल सदस्य- 14
* पुरस्कार के लिए प्रविष्टियों की संख्या- 92

## गैर-फीचर फिल्म
* श्रेष्ठ गैर-फीचर फिल्म- 'होप डायज लास्ट इन वार' 
* श्रेष्ठ निर्देशक- श्री जयराज को मलयालम गैर-फीचर फिल्म 'वेल्लापोकथिल' के लिए 
* किसी निर्देशक की श्रेष्ठ गैर-फीचर फिल्म- सत्यजीत राय फिल्म और टेलीविजन संस्थान, कोलकाता द्वारा श्वेता मर्चेन्ट के निर्देशन में निर्मित कराइ गई बंगला फिल्म 'लाल जूटो' को

श्रेणी:पुरस्कार
मनोविदलता

**मनोविदालिता** (Schizophrenia) एक मानसिक रोग है जो आजीवन बना रहता है। इससे ग्रस्त व्यक्ति को ऐसी आवाज सुनायी पड़ सकती है जिसका अस्तित्व ही न हो; ऐसी चीजें दिखायी पड़ सकतीं हैं जो विद्यमान ही न हों। ऐसे लोग ऐसा सोच सकते हैं कि दूसरे लोग उनके दिमाग को पढ़ रहे हैं या नियंत्रित कर रहे हैं। पुरुषों में इस रोग के लक्षण बीस वर्ष की उम्र के आस-पास दिखने आरम्भ हो सकते हैं। 

इस विकार के कारणों का ठीक-ठीक पता नहीं है।

## इन्हें भी देखें
*अंतराबंध

श्रेणी:मनोविज्ञान
दीपावली मेला

नानकमत्ता साहिब ऐतिहासिक महत्व का सिक्खों का सुविख्यात धार्मिक स्थान होने के साथ-साथ यहाँ लगने वाला **दीपावली का मेला** भी इस क्षेत्र का विशालतम मेला माना जाता है। इसमे 5 से 10 लाख लोगों की भीड़ जमा होती है। गुरूद्वारा श्री नानकमत्ता साहिब उत्तराखण्ड के ऊधमसिंहनगर जिले में स्थित है। यह दिल्ली से 275 किमी दूर है तथा मुरादाबाद से 130 किमी दूर है। अन्तिम रेलवे स्टेशन रुद्रपुर-सिटी और छोटी लाइन का स्टेशन खटीमा या किच्छा है। यह रुद्रपुर-सिटी से 58 किमी, खटीमा से 16 किमी तथा किच्छा से 38 किमी है।

दस दिनों तक चलने वाले मेले का दीपावली से दो दिन पूर्व शुभारम्भ हो जाता है। तीन दिनों तक तो सिख-पन्थ से लोगों के द्वारा बड़े-बड़े दीवान आयोजित किये जाते हैं। जिनमें उच्च कोटि के धार्मिक व्याख्यानकर्ता तथा रागी अपने भजन-कीर्तन तथा व्याख्यान देते हैं। इसके बाद आदिवासी रानाथारू जनजाति के लोगों के साथ-साथ इस क्षेत्र के सभी धर्मों के लोग और दूर-दराज से आने वाले दर्शनार्थियों का ताँता लगा रहता है।
नानकमत्ता साहिब में आधुनिक सुविधाओं से युक्त 200 कमरों की एक सराय भी है। वह इस समय बिल्कुल भरी रहती है। इसके साथ ही मेलार्थियों के लिए अलग से टेण्ट लगाकर भी रहने की व्यवस्था गुरूद्वारा प्रबन्धक कमेटी, नानकमत्ता द्वारा की जाती है।

गुरू महाराज के दरबार साहिब में बारहों मास तीन स्थानों पर अनवरतरूप से लंगर चलता रहता है। इसलिए इस मेले में खाने का कोई होटल नहीं होता है। हाँ, चाट-मिष्ठान आदि की बहुत सी दुकाने होती हैं। सुबह से शाम और रात तक चलने वाले लंगर में लाखों लोग प्रतिदिन प्रसाद के रूप मे लंगर छकते हैं।

मेले की व्यवस्था सुचारूरूप से चलाने के लिए मेला-अवधि में यहाँ 24 घण्टे बाकायदा एक पुलिस कोतवाली अपना काम करती रहती है।
आज की तेजी से भागती हुई जिन्दगी में भी इस मेले में 3-4 अस्थायी टेण्ट टाकीज, 2-3 नाटक कम्पनियाँ, सरकस, 10-15 झूले, मौत का कुआँ और इन्द्र-जाल, काला-जादू आदि अनेकों मनोरंजन के साधन यहाँ पर होते हैं। वस्त्रों, खिलौनों और घरेलू सामानों की तो इस मेले में हजारों दूकानें होती हैं। इसके साथ ही यहाँ पर तलवारों, कृपाणों, भाला, बरछी और लाठी-डण्डों की भी सैकड़ों दूकानें सजी होतीं हैं।

## इन्हें भी देखें
* भारत के प्रसिद्ध मेले

श्रेणी:मेले
जनमानस

**जनमानस**^
जनमानस हिंदी भाषा के क्षेत्र में उठाया गया १ अभूतपूर्व कदम है ! जनमानस एक हिंदी मंच है जो आपको हिंदी भाषियों के साथ चर्चा के लिए एक मंच प्रदान करता है !
यह फोरम पूर्ण रूप से हिंदी व हिंदी प्रेमियों को समर्पित है ! इस फोरम का गठन २ अक्टूबर २००९ को हुआ था ! इसका मुख्यालय उदयपुर राजस्थान भारत में है !
--Akashvedi ०७:०५, २१ अक्टूबर २००९ (UTC) 
thumb|250px|right|जनमानस फोरम का मुख्यपृष्ठ

## इतिहास व विकास ==aj

## उत्पाद व सेवायें

इस फोरम में हिंदी भाषा के इतिहास एवं विकास, साहित्य, कविता, रचनाओं के विषय पर चर्चा की जाती है ! 
भारतीय विषय जैसे की संस्कृति, इतिहास, भौगोलिक, अर्थव्यवस्था, राजनीतिक, धार्मिक, त्यौहार, कलात्मक, दर्शन, शिक्षा व और भी बहुत से विषयो पर चर्चा की जाती है !
भारतीय जीवन शैली जैसे की सिनेमा-संगीत, नाटक, रंगमंच, टेलीविजन, रेडियो, हास्य व व्यंग्य, खेल, फैशों खान पान व आजकल की बातो का समावेश है ! 
तकनीकी विषयो जैसे की विज्ञान सम्बन्धी, कंप्यूटर सम्बन्धी {विभिन्न भाषाओ}, डिजाइनिंग सम्बन्धी चर्चा के लिए भी एक अलग मंच का गठन किया गया है !--Akashvedi ०७:०५, २१ अक्टूबर २००९ (UTC) 

## सन्दर्भ
## बाहरी कड़ियाँ
* जनमानस एक हिंदी मंच!
* वेब उदयपुर {जनमानस में तकनीकी सहायता}.

श्रेणी:सूचना प्रौद्योगिकी
श्रेणी:ईमेल
श्रेणी:अंतरजाल
श्रेणी:अंतरजाल फोरम
मर्कोसुर

250 px|right|thumb|मर्कोसुर सदस्य देश
250 px|right|thumb|पुर्तगाली और स्पेनी प्रतीक
250 px|right|thumb|मर्कोसुर 2005

**मर्कोसुर** या **मर्कोसुल** (स्पेनी: *Mercado Común del Sur*, पुर्तगाली: *Mercado Comum do Sul*, गुआरानी: *Ñemby Ñemuha*, हिन्दी: दक्षिणी साझा बाजार) दक्षिण अमेरिकी देशों का एक क्षेत्रीय व्यापार संगठन है जिसके सदस्य अर्जेंटीना, ब्राजील, उरुग्वे और पैराग्वे हैं। संगठन की स्थापना सन १९९१ में एसन्शियन संधि के द्वारा की गयी थी, जिसे १९९४ में संशोधित कर ऑरो प्रेटो संधि का रूप दिया गया। इस संगठन का उद्देश्य सदस्य देशों के बीच मुक्त व्यापार के अतिरिक्त लोगों, माल और मुद्रा का मुक्त प्रवाह है। संगठन का मुख्यालय उरुग्वे की राजधानी मोंटेवीडियो में है और इसकी आधिकरिक भाषायें पुर्तगाली, स्पेनी और गुआरानी हैं।

वर्तमान में चिली, बोलीविया, कोलम्बिया, ईक्वाडोर और पेरू को सहयोगी सदस्य का दर्जा दिया गया है। वेनेजुएला ने सदस्यता समझौते पर १७ जून, २००६ को हस्ताक्षर किए, पर एक पूर्ण सदस्य बनने से पहले वेनेजुएला को पैराग्वे और ब्राजील की संसदों द्वारा इसका अनुमोदन चाहिए। दिसम्बर २००४ के राष्ट्रपति शिखर सम्मेलन में मर्कोसुर संसद की स्थापना पर सहमति हुई थी। इस संसद मे प्रत्येक सदस्य देश के १८ प्रतिनिधि वांछित हैं।

## सन्दर्भ

## बाहरी कड़ियाँ
*  आधिकारिक जालस्थल

श्रेणी:व्यापार समूह
श्रेणी:दक्षिण अमेरिका
एंडियन समुदाय

100px|thumb|left|एंडियन समुदाय का प्रतीक चिन्ह
250px|thumb|right|एंडियन देशों का समुदाय

**एंडियन समुदाय** (स्पेनी: *Comunidad Andina*) या एंडियन देशों का समुदाय दक्षिण अमेरिकी देशों का एक व्यापार गुट है जिसके सदस्य बोलीविया, कोलम्बिया, ईक्वाडोर और पेरू हैं। इस व्यापार गुट को १९९६ तक एंडियन संधि के नाम से जाना जाता था और १९६९ में कार्टागेना समझौते पर हस्ताक्षर के साथ यह अस्तित्व में आया था। इसका मुख्यालय पेरू की राजधानी लीमा में स्थित है। 

एंडियन देशों का समुदाय के ४७,००,००० वर्ग किलोमीटर, क्षेत्र मे लगभग ९.८ करोड़ लोग रहते हैं, जिनका सकल घरेलू उत्पाद २००५ में ७४५.३ अरब अमेरिकी डॉलर था, इसमें वेनेजुएला सम्मिलित है जो उस समय एक सदस्य देश था।

## सन्दर्भ

श्रेणी:दक्षिण अमेरिका की मानव जातियाँ
श्रेणी:दक्षिण अमेरिका का भूगोल
वेबउदयपुर

**वेबउदयपुर (WebUdaipur)** उदयपुर शहर के विद्यार्थियों द्वारा बनाया गया एक वेब पोर्टल है। इसकी नींव उदयपुर शहर के कुछ विद्यार्थियों ने मिलकर रखी थी। इस साईट के प्रतिष्ठापक आकाश वेदी है। 

## इतिहास व विकास
यह जालस्थल ८ मई २००९ को अस्तित्व में आया था। उदयपुर के कुछ विद्यार्थियों के मन की ठोस रुपरेखा व अनिंद्य प्रारुप के धरातल पर इस साईट की नींव रखी गयी।
इस साईट में उदयपुर शहर से संबंधित लगभग सभी जानकारियाँ उपलब्ध हैं। उदयपुर शहर पर्यटन की दृष्टि से विश्व का एक बड़ा केंद्र है, इसलिए पर्यटकों को इस शहर के बारे में जानने की उत्सुकता रहती है, इसी सोच को मद्देनज़र रखते हुए इस साईट का गठन किया गया था। इसमें उदयपुर (मेवाड़) के इतिहास का वर्णन है। यह साईट कई अबूझे तथ्यों को उजागर करती है।
सभी स्थलों का सचित्र मनमोहक वर्णन तो पर्यटकों के लिए सोने पर सुहागा है। इस साईट में उदयपुर वासियों के लिए भी कई प्रकार की सुविधायें हैं। जैसे की शहर के विभिन्न स्थलों की जानकारियाँ शिक्षा के स्त्रोतों की जानकारियाँ, उदयपुर की मुख्य खबरें, नौकरियां, घर, फोरम आदि जानकारियाँ उपलब्ध है। अतः यह एक पूर्ण साईट है उदयपुर शहर वासियों व पर्यटकों के लिए।

## सन्दर्भ

## बाहरी कड़ियाँ
* वेब उदयपुर

श्रेणी:सूचना प्रौद्योगिकी
श्रेणी:ईमेल
श्रेणी:अंतरजाल
श्रेणी:अंतरजाल फोरम
श्रेणी:अंतरजाल पोर्टल
मथुरा रेल दुर्घटना २००९

**मथुरा रेल दुर्घटना २००९** २१ अक्टूबर, २००९ को भारत में हुई एक रेल दुर्घटना है जिसमें लगभग २२ लोग मारे गए थे। बुधवार सुबह दिल्ली जाने वाली गोवा संपर्कक्रांति एक्सप्रेस का इंजन मेवाड़ एक्सप्रेस की आख़िरी बोगी से टकरा गया। दुर्घटना के तुरन्त बाद रेल मन्त्रालय द्वारा जांच के आदेश दे दिए गए और यह जांच रेलवे आयोग द्वारा की गई।

## दुर्घटना का कारण
रेलवे अधिकारियों के आरम्भिक आकलनों के अनुसार दुर्घटना का कारण मानवीय भूल बताया गया जो कि सिग्नल को अनदेखा करके रेल गाड़ी को उसी पटरी पर ले गया जहां मेवाड़ एक्सप्रेस पहले से ही खड़ी थी। मथुरा के बाजना पुल के पास उदयपुर से दिल्ली के निजामुद्दीन जाने वाली मेवाड़ एक्सप्रेस खड़ी थी कि पीछे से आ रही गोवा सप्तक्रांति एक्सप्रेस ने उसे टक्कर मार दी। टक्कर से गोवा एक्सप्रेस का इंजन मेवाड़ एक्सप्रेस के महिला डिब्बे में जा घुसा।

रेलवे सूत्रों के अनुसार मेवाड़ एक्सप्रेस को चेन खींचकर रोका गया था। प्रत्यक्ष दर्शियों के अनुसार पुलिस वाले कुछ अटिकट यात्रियों को पकड़ना चाह रहे थे। इसीलिए इस ट्रेन को वाजना पुल के पास रोका गया। पीछे से आ रही गोवा एक्सप्रेस को आगे ट्रेन के होने की जानकारी नहीं मिली और वह मेवाड़ एक्सप्रेस से जा टकराई।

## इन्हें भी देखें
* भारत की सबसे बड़ी रेल दुर्घटनाएं

## बाहरी कड़ियाँ
* मथुरा के पास दो ट्रेनों की टक्कर में २१ की मौत - एनडीटीवी
* मथुरा: दो ट्रेनों की भीषण टक्कर

श्रेणी:भारत में रेल दुर्घटनाएं
शलाका सम्मान

**शलाका सम्मान** हिंदी अकादमी को ओर से दिया जाने वाला सर्वोच्च सम्मान है। हिन्दी जगत में सशक्त हस्ताक्षर के रूप में विख्यात तथा हिन्दी भाषा और साहित्य के क्षेत्र में समर्पित भाव से काम करने वाले मनीषी विद्वानों, हिन्दी के विकास तथा संवर्धन में सतत संलग्न कलम के धनी, मानव मन के चितरों तथा मूर्धन्य साहित्यकारों के प्रति अपने आदर और सम्मान की भावना को व्यक्त करने के लिए हिन्दी अकादमी प्रतिवर्ष एक श्रेष्ठतम साहित्यकार को शलाका सम्मान से सम्मानित करती है। सम्मान स्वरूप, 5 लाख/-रुपये की धनराशि, प्रशस्ति-पत्र एवं प्रतीक चिह्‌न आदि प्रदान किये जाते हैं। अकादमी द्वारा अब तक निम्नलिखित साहित्यकारों को शलाका सम्मान'' से सम्मानित किया जा चुका है :-





|23
|2017-18
|जावेद अख्तर 
|24
2018_2019 विश्वनाथ त्रिपाठी( साहित्यकार व आलोचक)

## सन्दर्भ


## बाहरी कड़ियाँ
* सन २०१०-११ का शलाका सम्मान अरविंद कुमार को

श्रेणी:साहित्य पुरस्कार
श्रेणी:शलाका सम्मान
ट्वेन्टी ट्वेन्टी

**ट्वेन्टी ट्वेन्टी** (टी ट्वेन्टी) क्रिकेट का वह रूप है जिसमें दो टीमों के बीच में अधिकतम **20 ओवर** (षटक) का मुकाबला होता है। इसमें केवल एक ही पारी का खेल होता है। इसका आरम्भ यूनाइटेड किंगडम में सन 2003 में हुआ था। हाल ही में खेल के इस प्रारूप ने बड़ी सफलता प्राप्त की है, क्योंकि खेल का समय नाटकीय ढंग से घट गया है जहां पहले एक दिवसीय मुकाबले मे लगभग पूरा दिन लग जाता था वहां इसका फैसला महज कुछ घंटों में ही हो जाता है।

## टी 20 लीग

2007 के आईसीसी विश्व ट्वेंटी 20 की लोकप्रियता के बाद कई टी -20 लीग शुरू हुए।  बीसीसीआई ने 2008 में फ्रेंचाइज किया गया इंडियन प्रीमियर लीग शुरू किया था, जो 10 सीज़न में अब तक लगातार लोकप्रियता कायम रखता है। सितंबर 2017 में आईपीएल के अगले पांच वर्षों (2018-2011) के प्रसारण और डिजिटल अधिकारों को 2.55 बिलियन अमरीकी डॉलर में बेच दिया गया था, जिससे यह प्रति मैच में दुनिया की सबसे आकर्षक खेल लीग में से एक है।  ग्लोबल वैल्यूएशन और कॉरपोरेट फाइनेंस सलाहकार डफ एंड फेल्प्स के अनुसार, आईपीएल ने 10 वीं संस्करण के बाद अपने ब्रांड वैल्यूएशन में 5.3 अरब अमेरिकी डॉलर की वृद्धि देखी है।  बिग बैश लीग, बांग्लादेश प्रीमियर लीग, पाकिस्तान सुपर लीग, कैरेबियाई प्रीमियर लीग इसके बाद शुरू हुई और प्रशंसकों के साथ लोकप्रिय रहा। महिलाओं की बिग बैश लीग क्रिकेट ऑस्ट्रेलिया द्वारा 2015 में शुरू हुई थी।

## इन्हें भी देखें
*२०१६ आईसीसी विश्व ट्वेन्टी २०
*चैंपियंस लीग ट्वेंटी20
*ट्वेन्टी-२० अंतर्राष्ट्रीय

## सन्दर्भ

## बाहरी कड़ियाँ
*Cricinfo – ट्वेंटी ट्वेंटी कीर्तिमान
*cricket20 - Twenty20 Coverage

श्रेणी:क्रिकेट
श्रेणी:सीमित ओवरों का क्रिकेट
श्रेणी:ट्वेन्टी ट्वेन्टी क्रिकेट
ऊतक परीक्षा

[200px|thumb|[मस्तिष्क की बायॉप्सी]]
**ऊतक परीक्षा** (अंग्रेज़ी: बाइऑप्सी) निदान के लिए जीवित प्राणियों के शरीर से ऊतक (टिशू) को अलग कर जो परीक्षण किया जाता है उसे कहते हैं। अर्बुद (ट्यूमर) के निदान की अन्य विधियाँ उपलब्ध न होने पर, संभावित ऊतक के अपेक्षाकृत एक बड़े टुकड़े का सूक्ष्म अध्ययन ही निदान की सर्वोत्तम रीति है। शल्य चिकित्सा में इसकी महत्ता अधिक है, क्योंकि इसके द्वारा ही निदान निश्चित होता है तथा शल्य चिकित्सक को आँख बंदकर करने के बदले उचित उपचार करने का मार्ग मिल जाता है।

## विधि
[thumb|[यकृत कोर नीडल बायॉप्सी]]
ऊतक-परीक्षा-विधि रोग के प्रकार और शरीर में उसकी स्थिति पर निर्भर रहती है। जब अर्बुद सतह पर स्थित रहता है तब यह परीक्षा अर्बुद को काटकर की जाती है। किंतु जब वह गहराई में स्थित रहता है तब ऊतक का एक छोटा टुकड़ा पोली सूई (इंजेक्शन) द्वारा चूसकर अलग किया जा सकता है। यह "सुई-उतक-परीक्षण" (नीडिल-बाइऑप्सी) कहलाता है। ऊतक के इस तरह अलग करने के बाद रोगविज्ञानी (पैथालोजिस्ट) उसे हिम के समान जमाकर और उसके सूक्ष्मातिसूक्ष्म अनुप्रस्थ काट लेकर, कुछ मिनटों में ही निदान कर लेता है। स्तवग्रंथि अर्बुद जैसे रोगों में, निदान की तुरंत आवश्यकता होने के कारण, यही विधि उपयोग में लाई जाती है, अन्यथा साधारणत: ऊतक का स्थिरीकरण करके और उसे सुखाकर मोम में जमा दिया जाता है। इसके बाद उससे एक इष्टिका (ब्लाक) काट ली जाती है। इस इष्टिका के सूक्ष्म अनुप्रस्थ काट (सेक्शन) लेकर, उन्हें उपयुक्त रंगों से रंजित किया जाता है। इस विधि में साधारणत: एक से लेकर तीन दिन तक लगते हैं।

thumb|left|शल्य चिकित्सक स्तन की बायॉप्सी करते हुए
आजकल कई चिकित्डॉसक गुहांतदर्शन की सहायता से भी ऊतक-परीक्षा कर रहे हैं। गुहांतदर्शन भी संचालन का एक तरीका है, जिसमें शरीर के अंदर कैमरा डाला जाता है और कैमरे की सहायता से चिकित्डॉसक रोगी भाग तक पहुंच कर निरीक्षण करता है। उसके बाद उस अंग की ऊतक-परीक्षा होती है। ऊतक-परीक्षा के लिए चिकित्सक शल्य चिकित्सा विधि भी अपनाते हैं, जिससे शरीर के ग्रस्त भाग का छोटा सा अंश काट कर प्रशिक्षण को भेजा जाता है। शल्य विधि वाली ऊतक-परीक्षा से गंभीर बीमारियों के इलाज में काफी मदद मिलती है। इस विधि से कैंसर के इलाज में भी मदद मिलती है। इससे शरीर के कैंसर ग्रस्त अंग से संदिग्ध उभार या धब्बे आदि दूर किए जाते हैं। यह रोग को फैलने से रोकता है। रोगविज्ञानी नमूने के निरीक्षण में रोग फैलने की क्षमता पहचानता है। इसमें सूक्ष्मदर्शी से अन्य लक्षणों की भी जांच होती है। इन निरीक्षणों की पुन: जांच होती है जिसके बाद परिणाम चिकिसक को भेजे जाते हैं। रोग विस्तार क्षमता की पहचान ‘नकारात्मक’ और ‘सकारात्मक हाशिया’ से होती है। सकारात्मक परिणाम में कोशिका नमूने की आवश्यकता पड़ती है पर नकारात्मक में ऐसी आवश्यकता नहीं होती।

## विपक्ष
कुछ चिकित्सक ऊतक परीक्षण के विपक्ष में हैं, क्योंकि उनकी यह आशंका है कि ग्रंथियों के काटने से रोग शिराओं तथा लसीका तंत्रों द्वारा फैल जाता है, किंतु यह सिद्ध हो चुका है कि ऊतक परीक्षा द्वारा रोग बढ़ने की संभावना प्राय: नहीं रहती।

## सन्दर्भ

## बाहरी कड़ियाँ
* स्तन कैंसर की जाँच की नई विधि
* जल्द पता चल सकेगा स्तन कैंसर का
* Mybiopsyinfo.com - बायॉप्सी क्या है?

श्रेणी:चिकित्सकीय परीक्षण

श्रेणी:विकृति विज्ञान
श्रेणी:शल्य क्रिया
नाड़ी

thumb|Pulse evaluation at the radial arteryS|350px| रेडियल धमनी में नाड़ी मूल्यांकन।
चिकित्सा विज्ञान में हृदय की धड़कन के कारण धमनियों में होने वाली हलचल को **नाड़ी** या **नब्ज़** (Pulse) कहते हैं। नाड़ी की धड़कन को शरीर के कई स्थानों पर अनुभव किया जा सकता है। किसी धमनी को उसके पास की हड्डी पर दबाकर नाड़ी की धड़कन को महसूस किया जा सकता है। गर्दन पर, कलाइयों पर, घुटने के पीछे, कोहनी के भीतरी भाग पर तथा ऐसे ही कई स्थानों पर नाड़ी-दर्शन किया जा सकता है।

## नाड़ी-दर्शन और भारतीय चिकित्सा
भारतीय चिकित्सा पद्धति में नाड़ी-दर्शन का बहुत महत्व है। चरक संहिता की परम्परा के प्रवर्त्तक महर्षि भारद्वाज ने तो स्पष्ट कहा हैः-

:*दर्शनस्पर्शनप्रश्नैः परीक्षेताथ रोगिणम्।<br />
:*रोगांश्च साध्यान्निश्चत्य ततो भैषज्यमाचरेत्।।
:*दर्शनान्नेत्रजिह्वादेः स्पर्शनान्नाड़िकादितः<br />
:*प्रश्नाहूतादिवचनैः रोगाणां कारणादिभिः।। **(नाड़ीज्ञान तरंगिणी)**

यहाँ "दर्शनस्पर्शनप्रश्नैः परीक्षेताथ रोगिणम्" का अर्थ है, "दर्शन, स्पर्शन और प्रश्नों से रोगियों का परीक्षण करना चाहिए"।

इसी तरह महात्मा रावण, कणाद, भूधर एवं बसवराज आदि का यह कथन है कि दीपक के सामने जैसे सब पदार्थ स्पष्ट दिखाई देते हैं, इसी प्रकार स्त्री, पुरुष, बाल-वृद्ध मूक उन्मत्तादि किसी भी अवस्था में क्यों न हो, नाड़ी इसके व्यस्त-समस्त-द्वन्द्वादि दोषों का पूरा ज्ञान करा देती है।

चरक संहिता के कर्ता महर्षि अग्निवेश के सहाध्यायी महर्षि भेड़ ने भी कहा हैः-

:*रोगाक्रान्तशरीस्य स्थानान्यष्टौ परीक्षयेत्। <br />
:*नाड़ीं जिह्वां मलं मूत्रं त्वचं दन्तनखस्वरात्॥* *'(भेलसंहिता)*'

: *रोग से आक्रान्त शरीर के आठ स्थानों का परीक्षण करना चाहिये- नाड़ी, जीभ, मल, मूत्र, त्वचा, दाँत, नाखून, और स्वर (आवाज)।

यहाँ स्वर-परीक्षा का तात्पर्य सभी प्रकार के यथा-नासा वाणी, फुस्फुस, हृदय, अन्त्र आदि में स्वतः उत्पन्न की गयी ध्वनियों से है। स्वर नासिका से निकली वायु को भी कहते हैं।

## इन्हें भी देखें
*नाड़ी परीक्षा (pulse diagnosis)
*नाड़ी (योग)

## बाहरी कड़ियाँ
* नाड़ी दर्शन (गूगल पुस्तक; लेखक - ताराशंकर वैद्य)
* नाड़ी तथा रक्तदाब
* नाड़ी के अध्ययन से सभी रोगों का इलाज संभव 


श्रेणी:चिकित्सा
श्रेणी:आयुर्वेद
मांस

thumb|मांस के विभिन्न प्रकार
[thumb|मांस का [कीमा]]
**मांस**, **माँस** या **गोश्त** उन जीव ऊतकों और मुख्यतः मांसपेशियों को कहते हैं, जिनका सेवन भोजन के रूप में किया जाता है। मांस शब्द, को आम बोलचाल और व्यावसायिक वर्गीकरण के आधार पर भूमि पर रहने वाले पशुओं के गोश्त के संदर्भ मे प्रयोग किया जाता है (मुख्यत: कशेरुकी: स्तनधारी, पक्षी और सरीसृप), जलीय मतस्य जीवों का मांस मछली की श्रेणी में जबकि अन्य समुद्री जीव जैसे कि क्रसटेशियन, मोलस्क आदि समुद्री भोजन की श्रेणी में आते हैं। वैसे यह वर्गीकरण पूर्णत: लागू नहीं होता और कई समुद्री स्तनधारी जीवों को कभी मांस तो कभी मछली माना जाता है। पोषाहार की दृष्टि से मानव के भोजन में मांस, प्रोटीन, वसा और खनिजों का एक आम और अच्छा स्रोत है। सभी पशुओं और पौधों से प्राप्त भोजनों में, मांस को सबसे उत्तम के साथ सबसे अधिक विवादास्पद खाद्य पदार्थ भी माना जाता है। जहां पोषण की दृष्टि से मांस एक पोषाहार हैं वहीं विभिन्न धर्म इसके सेवन से अपने अनुयायियों को दूर रहने की सलाह देते हैं। जो पशु पूर्ण रूप से अपने भोजन के लिए मांस पर निर्भर होते हैं उन्हें मांसाहारी कहा जाता है, इसके विपरीत, वनस्पति खाने वाले पशुओं को शाकाहारीमांस जानवरों का मांस है जिसे भोजन के रूप में खाया जाता है।[1] प्रागैतिहासिक काल से ही मनुष्य मांस के लिए जानवरों का शिकार और हत्या करता रहा है। सभ्यता के आगमन ने मुर्गियों, भेड़ों, खरगोशों, सूअरों और मवेशियों जैसे जानवरों के प्राणी पालन की अनुमति दी। यह अंततः बूचड़खानों की सहायता से औद्योगिक पैमाने पर मांस उत्पादन में उनके उपयोग का कारण बना।

मांस मुख्य रूप से पानी, प्रोटीन और वसा से बना होता है। यह खाने योग्य कच्चा है, लेकिन आम तौर पर इसे विभिन्न तरीकों से पकाकर और मसालेदार बनाके या संसाधित करने के बाद खाया जाता है। असंसाधित मांस बैक्टीरिया और कवक द्वारा संक्रमण और अपघटन के परिणामस्वरूप घंटों या दिनों के भीतर खराब या सड़ जाएगा। भले ही इसका बड़े पैमाने पर उत्पादन और खपत मानव स्वास्थ्य और पर्यावरण के लिए जोखिम पैदा करने के लिए निर्धारित किया गया है। कई धर्मों के नियम हैं जिनमें मांस खाया जा सकता है या नहीं खाया जा सकता है। मांस खाने की नैतिकता, मांस उत्पादन के पर्यावरणीय प्रभावों या उपभोग के स्वास्थ्य प्रभावों के बारे में चिंताओं के कारण शाकाहारी और शुद्ध शाकाहारी मांस नहीं खा सकते हैं।

## बाइबल में मांस निषेध
पूर्ण परमात्मा ने माँस खाने का आदेश कभी नहीं दिया। पवित्र बाईबल के उत्पत्ति विषय में सर्व प्राणियों के खाने के विषय में पूर्ण परमात्मा का आदेश है कि मनुष्यों के लिए फलदार वृक्ष तथा बीजदार पौधे दिए हैं जो तुम्हारे खाने के लिए हैं तथा अन्य प्राणियों को जिनमें जीवन के प्राण हैं उनके लिए छोटे-छोटे पेड़ और घास, झाड़ियां तथा बिना फल वाले पेड़ आदि खाने को दिए हैं। (उत्पत्ति ग्रन्थ 1:29,1:28)

### उत्पादन

मांस किसी जानवर को मारकर और उसका मांस काटकर उत्पादित किया जाता है।  इन प्रक्रियाओं को क्रमशः पशुबध और कसाईखाना कहा जाता है। कृत्रिम परिवेशीय मांस उत्पादन में अनुसंधान चल रहा है; यानी जानवरों के शरीर के बाहर। जो पौधे छोटे जीवों और कीड़े का सेवन करते हैं मांसभक्षी पादप कहलाते है।
## सन्दर्भ

*
परिधीय तंत्रिका तंत्र

**परिधीय तंत्रिका तंत्र** (peripheral nervous system), तंत्रिका तंत्र का वह भाग है जो संवेदी न्यूरॉनों तथा दूसरे न्यूरानों से बनती है जो केन्द्रीय तंत्रिका तंत्र को परिधीय तंत्रिका तंत्र से जोड़ते हैं। इसमें केवल तंत्रिकाओं का समूह है, जो मेरूरज्जु से निकलकर शरीर के दोनों ओर के अंगों में विस्तृत है।

[thumb|right|[होमो सेपियन्स|मानव का तंत्रिकातंत्र; केन्द्रीय तंत्रिका तंत्र (पीले रंग में) तथा परिधीय तंत्रिका तंत्र (नीले रंग में)]]

## बाहरी कड़ियाँ
* Neuroscience for Kids
* UC Berkeley anatomy lecture on the nervous system
* The Human Brain Project Homepage
* Kimball's Biology Pages, CNS
* Kimball's Biology Pages, PNS

श्रेणी:तंत्रिका तंत्र
यूनेस्को मदनजीत सिंह पुरस्कार

संयुक्त राष्ट्र का प्रतिष्ठित पुरस्कार जिसकी स्थापना शांति दूत महात्मा गांधी के जीवन से प्रेरित होकर की गई थी। महात्मा गांधी की 125वीं जयंती पर वर्ष 1995 में शुरु किए गए इस प्रतिष्ठित पुरस्कार की स्थापना में भारतीय राजनयिक तथा यूनेस्को के सदभावना राजदूत मदनजीत सिंह ने महत्वपूर्ण भूमिका अदा की थी। सहिष्णुता और अहिंसा को प्रोत्साहित करने के लिए हर दो वर्ष पर यह पुरस्कार व्यक्तियों या संस्थानों को प्रदान किया जाता है। इसमें पुरस्कार स्वरूप दस हजार डॉलर की राशि दी जाती है। यह पुरस्कार 16 नवंबर को अंतरराष्ट्रीय सहिष्णुता दिवस पर दिया जाता है।

## प्रमुख पुरस्कार विजेता
* म्यांमार की नोबेल शांति पुरस्कार विजेता आंग सान सू की
* निर्वासित बांग्लादेशी लेखिका तस्लीमा नसरीन
2009 में यह पुरस्कार बेल्जियम के फ्रानोइस होतार्त तथा पाकिस्तान के अब्दुल सत्तार इदी को सहिष्णुता और अहिंसा को प्रोत्साहित करने के लिए प्रदान किया गया।

श्रेणी:पुरस्कार
मेरुवक्रता

**मेरुवक्रता** या **स्कोलिओसिस** (scoliosis) के रोग के कारण मेरुदण्ड सीधी न रहकर किसी एक तरफ झुक जाती है। इससे ज्यादातर छाती और पीठ के नीचे के हिस्से प्रभावित होते हैं। इसे 'रीढ़ वक्रता' या 'पार्श्वकुब्जता' भी कहते हैं।

आमतौर पर स्कोलियोसिस की शुरूआत बचपन या किशोरावस्था में होती है। जब शरीर की वृद्धि या बढ़त (शारीरिक विकास) रुक जाती है, तब तक यह झुकाव साफ नजर आने लगता है। कई बार देखा जाता है कि रीढ़ मुड़कर अंग्रेजी के ‘ऽ’ अक्षर के आकार की हो गई है। इस समस्या के किसी ठोस कारण का अभी तक पता नहीं चल सका है। यदि समय रहते इसका उपचार न कराया जाए तो यह शरीर में विकृति व विकलांगता पैदा कर सकती है। रीढ़ की हड्डी में किसी जन्मजात असामान्यता के चलते या रीढ़ की हड्डी के दुर्घटना का शिकार हो जाने पर भी स्कोलियोसिस हो सकती है। कभी-कभी श्रोणि प्रदेश के झुक जाने के कारण एक पैर छोटा, एक पैर बड़ा हो जाता है। नतीजतन रीढ़ भी झुक जाती है। अगर स्कोलियोसिस के सही कारण का पता चल जाए जैसे कि यह स्लिपडिस्क की वजह से है तो ‘बेडरेस्ट’ के जरिए, पैरों की लम्बाई असमान होने की वजह से है तो विशेष किस्म के आर्थोपैडिक जूतों के उपयोग से इससे बचा जा सकता है। यदि रीढ़ का झुकाव लगातार होता रहे तो आर्थोपैडिक सर्जन से परामर्श करके शल्यक्रिया भी कराई जा सकती है। 
center|600px|thumb|मेरुवक्रता की तरह-तरह की स्थितियाँ

## बाहरी कड़ियाँ
* स्कोलियोसिस-इण्डिया (स्कोलिओसिस पर प्रचुर सामग्री, हिन्दी में)
* और लौट आई मुस्कान

श्रेणी:रोग
कुब्जा

**कुब्जा** के नाम से भारतीय साहित्य में दो पात्र मशहूर हैं।
* १- मंथरा- रामायण की पात्र, कैकयी की प्रमुख दासी।
* २- त्रिविका- महाभारत के कंस की दासी जो कृष्ण की महान भक्त बनी।

श्रेणी:पौराणिक/साहित्यिक चरित्र
दुग्ध चूर्ण

**दुग्ध चूर्ण** या **सूखा दूध** (Powdered milk) एक निर्मित दुग्ध-उत्पाद है, जिसे दूध में मौजूद पानी को पूरी तरह से वाष्पीकृत करके बनाया जाता है। इसका मुख्य उद्देश्य दूध को बिना फ्रिज (प्रशीतक) के लंबे समय तक सुरक्षित रखना और इसके परिवहन को सस्ता व आसान बनाना है।

**इतिहास और उत्पादन:** दूध सुखाने का इतिहास 13वीं सदी के मंगोलों से जुड़ा है। इसका आधुनिक व्यावसायिक उत्पादन मुख्य रूप से 'स्प्रे ड्राइंग' तकनीक से होता है। इसमें पाश्चुरीकृत तरल दूध को गर्म कक्ष में फुहार के रूप में छोड़ा जाता है, जिससे पानी तुरंत उड़ जाता है और ठोस पाउडर बच जाता है।

**उपयोग:** खाद्य क्षेत्र में इसका व्यापक उपयोग बेकिंग, शिशु आहार (Infant formula), मिठाइयाँ और आपातकालीन राशन बनाने में होता है। गैर-खाद्य उपयोगों में, इसे प्रयोगशालाओं में 'सैचुरेटिंग एजेंट' के रूप में और हॉलीवुड फिल्मों में नशीले पदार्थों के सुरक्षित दृश्यों (प्रॉप) के लिए इस्तेमाल किया जाता है।

**स्वास्थ्य चिंताएँ:** यद्यपि इसमें पोषक तत्व मौजूद होते हैं, लेकिन निर्माण प्रक्रिया में कोलेस्ट्रॉल ऑक्सीकृत हो सकता है, जो हृदय रोगों का कारण बन सकता है। इसके अलावा, 2008 में चीन में दूध पाउडर में 'मेलामाइन' मिलावट का घोटाला इसकी गुणवत्ता और सुरक्षा पर एक बड़ी चिंता का विषय रहा है।

## संदर्भ
श्रेणी:दुग्ध-उत्पाद
सांख्यसूत्र

**सांख्यसूत्र**, हिन्दुओं के सांख्य दर्शन का प्रमुख ग्रन्थ है। परम्परा से कपिल इसके रचयिता माने जाते हैं। इसे **सांख्यप्रवचनसूत्र** भी कहते हैं। अपने वर्तमान रूप में, यह अपने मूल रूप में नहीं उपलब्ध है। यद्यपि सांख्य दर्शन कम से कम ईसा-पूर्व तीसरी चौथी शताब्दी से प्रचलित रहा है किन्तु वर्तमान में उपलब्ध ग्रन्थ का रचनाकाल ईसा के उपरान्त १४वीं शती माना जाता है। इस पर पहला भाष्य १६वीं शती में किया गया था। 

इसमें सृष्टि (cosmology) का विवेचन है जो ब्रह्माण्ड के स्तर पर भी है और व्यक्ति के स्तर पर भी। इसमें छः अध्याय हैं। इसमें प्रकृति एवं पुरुष दोनों के **द्वैत** स्वरूप का विवेचन है। इसके अलावा कैवल्य (मोक्ष) का विवेचन है; 'ज्ञान का सिद्धान्त' प्रतिपादित किया गया है; आदि

; छः अध्याय
*(१)	विषयाध्यायः
*(२)	प्रधानकार्य
*(३)	वैराग्याध्यायः
*(४)	आख्यायिका
*(५)	परमतनिर्जयः
*(६)  तन्त्राध्यायः

## भाष्य
* गौड़पाद का भाष्य
* वाचस्पति मिश्र द्वारा रचित तत्वकौमुदी
* विज्ञानभिक्षु की सांख्यप्रवचनभाष्य
* मठराचार्य कृत मठरावृत्ति

## बाहरी कड़ियाँ
*सांख्यसूत्राणि (संस्कृत विकिस्रोत)
* सांख्यसूत्र का सम्पूर्ण पाठ (संस्कृत विकिपुस्तकानि)

श्रेणी:हिन्दू ग्रन्थ
श्रेणी:हिन्दू साहित्य
तंत्र (सिस्टम)

यह लेख विज्ञान एवं तकनीकी में प्रयुक्त **तंत्र** या सिस्टम के सम्बन्ध में है। अध्यात्म से संबन्धित तन्त्र अन्यत्र दिया गया है।

----

thumb|right|250px|बन्द संकाय का योजनात्मक प्रदर्शन

## इन्हें भी देखें
* विलगित तंत्र

## बाहरी कड़ियाँ
* ''Definitions of Systems and Models'' by Michael Pidwirny, 1999-2007.
* ''Definitionen von "System" (1572-2002)'' by Roland Müller, 2001-2007 (most in German).

संकाय
*
लात्वियाई लात्स

**लात्स** (बहुवचनः लाती, आईएसओ 4217 मुद्रा कोड: LVL या 428) लातविया की मुद्रा है। इसे लघु रूप में Ls के रूप में प्रदर्शित किया जाता है। लात्स 100 सेन्टामी (फ्रांसीसी सेंटाइम्स से एकवचनः सेन्टाइम्स, बहुवचन भी सेन्टीमी) से विभाज्य है।

## पहली लात्स, 1922-1940
thumb|left|द्वितीय विश्वयुद्ध से पहले इस्तेमाल किया जाना वाला 5 लात्स का सिक्का, जो सोवियत दौर में स्वंतत्रता की लोकप्रिय पहचान बन गया था। सिक्के की रचना रिचार्डस जेरिन्स ने की थी।
लात्स पहली बार 1922 में लातवियाई रूबलिस के स्थान पर एक लात्स = 50 रूबलिस की दर पर जारी किए गए थे। 1940 में लातविया के सोवियत संघ में विलय होने के बाद रूबल ने समान दर पर लात्स का स्थान ले लिया।

### सिक्के
सिक्के 1, 2, 5, 10, 20 और 50 सेन्टीमू, 1, 2 और 5 लाती मूल्यवर्ग में जारी किए गए थे। एक लात्स और उससे ऊपर मूल्य वर्ग के सिक्के चांदी के बने हुए थे।

### बैंकनोट
thumb|right|1935 में जारी किया गया 20 लात्स का नोट
1922 से लातवियाई बैंकनोट 20, 25, 50, 100 और 500 लातू मूल्यवर्ग के जारी किए गए। इसके अलावा 10 लातू के नोट भी जारी किए गए, जो 500 रूबली नोट के ऊपर नए मूल्यवर्ग में मुद्रित थे। 1925 से सरकार ने 10 और 20 लातू मूल्यवर्ग के नोट जारी किए।

## दूसरा लात्स 1993-
लात्स 1993 में लातवियाई रूबलिस के स्थान पर एक लात्स = 200 रूबली की दर पर पुनः जारी किए गए, जिसे लातविया के स्वतंत्र होने के बाद कुछ समय के लिए इस्तेमाल किए गए।

### सिक्के
सिक्के 1 सेन्टाइम्स, 2 और 5 सेन्टीमी, 10, 20 और 50 सेन्टीमू और 1 लात्स और 2 लेटू मूल्यवर्ग में जारी किए गए। इसके अलावा संग्राहकों के लिए 2, 10, 20, 100 लाटू मूल्यवर्ग के सोने और चांदी के सिक्के हैं।

## यूरो
लातविया एक मई 2004 से यूरोपीय संघ का और यूरोपीय संघ के आर्थिक और मौद्रिक संघ का सदस्य है, लेकिन संघ की तीसरे दौर को पूरा नहीं कर पाया है। लात्स ईआरएम II में है और केंद्रीय दर से 1% के अंदर स्थिर है। लातविया ने यूरो को आधिकारिक मुद्रा के रूप में 1 जनवरी 2008 को अपना लेने की पहले पहल योजना बनाई थी, लेकिन वहाँ 1 जनवरी 2013 से आधिकारिक तौर पर स्वीकृत किया गया।

## सन्दर्भ

श्रेणी:मुद्रा
लातवियाई भाषा

**लातवियाई** भाषा लातविया की आधिकारिक भाषा है। इसे कभी-कभी लैटिस भी कहा जाता है। लातविया और दुनिया के अन्य क्षेत्रों में करीबन 15 लाख लोगों द्वारा लातवियाई बोली जाती है। लातवियाई भाषा को बोलने वाले में ऐसे लोगों की संख्या बहुत ज्यादा है, जिनकी मातृभाषा लातवियाई नहीं है, क्योंकि लातविया सरकार ने ऐसी नीति बना कर रखी हुई है, कि आठ लाख जातीय अल्पसंख्यक लोगों में से 60 प्रतिशत लोग लातवियाई बोलते हैं। लातवियाई भाषा का प्रयोग लातविया में दिनों-दिन बढ़ रहा है।

लातविया एक बाल्टिक भाषा है, जिसका लिथुयानियाई से करीब का संबंध है, हालांकि दोनों एक-दूसरे से नहीं मिलते हैं। लातवियाई पश्चिमी मुद्रण में 16वीं शताब्दी में मध्य में नजर आया, जब सेबेस्टियन मुन्स्टर की कास्मोग्राफिया यूनिवर्सालिस ने रोमन लिपि में प्रभु की प्रार्थना प्रकाशित की।

श्रेणी:हिन्द-यूरोपीय भाषाएँ
श्रेणी:लातविया
लेबनानी पाउंड

**लेबनानी पाउंड** लेबनान की आधिकारिक मुद्रा है, यह सौ पियास्त्रे से विभाजित है, लेकिन मुद्रा स्फीति की वजह से यह चलन से बाहर है। प्रथम विश्व युद्ध से पहले ओटोमन लीरा इस्तेमाल किया जाता था। ओटोमन साम्राज्य के पतन के बाद 1918 में मिस्री पाउंड का चलन शुरू हो गया। सीरिया और लेबनान पर फ्रांस के नियंत्रण के बाद दोनों देशों के लिए एक नई मुद्रा सीरियन पाउंड जारी किया गया, जो फ्रांसीसी फ्रेंक से जुड़ा हुआ था। लेबनान ने 1924 से स्वयं के सिक्के और 1925 से स्वयं के बैंकनोट जारी किए। 1939 में लेबनान की मुद्रा आधिकारिक तौर पर सीरिया की मुद्रा से अलग हो गई। 1941 में फ्रांस पर नाजी जर्मनी के कब्जे के बाद फ्रांक से मुद्रा का संबंध टूट गया, लेकिन युद्ध की समाप्ति के बाद फिर से जुड़ गया, लेकिन आखिरकार 1949 में यह मुद्रा इकाई स्वतंत्र हो गई।

## सन्दर्भ

श्रेणी:मुद्रा
श्रेणी:लेबनान
प्रेम धवन

हिन्दी फिल्मों के मशहूर गीतकार **प्रेम धवन** का जन्म 13 जून 1923 को अम्बाला में हुआ और लाहौर में स्नातक की शिक्षा पूरी की। आपने हिन्दी फिल्मों के लिये कई मशहूर गीत लिखे। प्रेम धवन ना केवल गीतकार थे, वरन आपने हिन्दी फिल्मों के लिये कुछ फिल्मों में संगीत दिया, नृत्य निर्देशन किया और अभिनय तक किया।
प्रेम धवन ने पंरवि शंकर से संगीत एवं पं.उदय शंकर से नृत्य की शिक्षा ली। भारत सरकार ने प्रेम धवन को 1970 में पद्‍मश्री पुरस्कार से सम्मानित किया। 
आपका देहांत 7 मई 2001 को हुआ। 
## मशहूर गीत
जिद्दी 1948

चंदा रे जा रे जारे लता मंगेशकर

शहीद 1965

ए वतन, ए वतन- हमको तेरी कसम मो. रफी

सरफ़रोशी की तमन्ना अब हमारे दिल में है मो. रफी, मन्ना डे,राजेन्द्र भाटिया

पगड़ी सम्भाल जट्टा मो. रफी

जोगी तेरे प्यार में लता मंगेशकर

मेरा रंग दे बसंती चोला मुकेश, महेन्द्र कपूर, राजेन्द्र भाटिया

पवित्र पापी 1970

तेरी दुनिया से होके मजबूर चला किशोर कुमार

## गीतकार
## संगीतकार
शहीद (1965)

रात के अंधेरे में (1969)

पवित्र पापी (1970)

## नृत्य निर्देशन
## नृत्य
इस कड़ी को क्लिक कर देखिये कि वे कितने कुशल नर्तक भी थे मोहे छेड़ गयो सिंगार 1949
## अभिनय
श्रेणी:1923 में जन्मे लोग
श्रेणी:२००१ में निधन
श्रेणी:अंबाला के लोग
श्रेणी:कला में पद्मश्री के प्राप्तकर्ता
ब्रह्म मुद्रा

[thumb|200px|ब्रह्म मुद्रा [पद्मासन में बैठ कर की जाती है]]
**ब्रह्म मुद्रा ** योग की एक अत्यंत महत्वपूर्ण मुद्रा है। यह योग की लुप्त हुई क्रियाओं में से एक है और इसके बारे में बहुत कम ज्ञान उपलब्ध है। इसके अंतर्गत ब्रह्ममुद्रा के तीन मुख और भगवान दत्तात्रेय के स्वरूप को स्मरण करते हुए कोई साधक तीन दिशाओं में अपना सिर घुमाता है। इसी कारण इसे ब्रह्ममुद्रा कहा जाता है। यह मुद्रा गर्दन के लिए विशेष लाभदायक तो है ही, और जन साधारण लोगों के लिए जबकि लोग अनिद्रा, तनाव, मानसिक अवसाद जैसे रोगों से ज्यादा घिर रहे हैं एक अचूक उपाय है। 

ब्रह्म मुद्रा में कमर सीधी रखते हुए पद्मासन में बैठना होता है। वैसे वज्रासन या सिद्धासन में भी बैठा जा सकता है। फिर अपने हाथों को घुटनों पर और कंधों को ढीला छोड़कर गर्दन को धीरे-धीरे दस बार ऊपर-नीचे करना होता है। सिर को पीछे की झुकने देते हैं। गर्दन को चलाते समय श्वास क्रिया को सामान्य रूप से चलने देते हैं और आंखें खुली रखते हैं। इस के साथ ही गर्दन को झटका दिए बिना दाएं-बाएं भी बारी-बारी से चलाना होता है। 
[thumb|left|ब्रह्म मुद्रा के अंतर्गत ब्रह्ममुद्रा के तीन मुख और भगवान [दत्तात्रेय के स्वरूप को स्मरण करते हुए कोई साधक तीन दिशाओं में अपना सिर घुमाता है। इसी कारण इसे ब्रह्ममुद्रा कहा जाता है।]]
ठोड़ी कंधे की सीध में रखते हैं। दाएं-बाएं दस बार गर्दन घुमाने के बाद पूरी गोलाई में यथासंभव गोलाकार घुमाकर इस क्रम में कानों को कंधों से छुआते हैं। इसी का अभ्यास लगातार करने को ब्रह्ममुद्रा योग कहा जाता है। इसके चार से पांच चक्र तक किये जा सकते हैं। यह मुद्रा करते हुए ध्यान रखना चाहिये कि मेरुदंड पूर्ण रूप से सीधा रहना चाहिये। इसके अलावा जिस गति से गर्दन ऊपर जाये, उसी गति से गर्दन नीचे भी लानी चाहिये। सर्वाइकल स्पॉन्डिलोसिस या अवटु ग्रंथि की निम्नसक्रियता तथा अतिसक्रियता (थायरॉयड) के रोगियों को ध्यान रखना चाहिये कि वे ठोड़ी को ऊपर की ओर दबायें। गर्दन को नीचे की ओर ले जाते समय कंधे न झुकायें, कमर, गर्दन व कंधे सीधे रखें। गले या गर्दन का कोई गंभीर रोग होने पर चिकित्सक की सलाह के बाद ही अभ्यास करें।

ब्रह्ममुद्रा योग करने से आवश्यकता से अधिक नींद आने या नींद न आने की समस्या दूर होती है। ध्यान या साधना और अपने काम में मन लगने लगता है और आलस्य भी कम होता जाता है। अध्ययन करने वाले छात्रों के लिए यह विशेष लाभदायक होता है, क्योंकि इससे पढ़ाई की थकान दूर होती ह और आंखों की कमजोरी भी दूर होती है। इससे चक्कर नहीं आते। जिन्हें ज्यादा सपने आते हैं उन्हें इससे विशेष लाभ होता है तथा बदलते मौसम के सर्दी-जुकाम और खांसी से छुटकारा भी मिलता है।

## सन्दर्भ

## बाहरी कड़ियाँ
* ब्रह्म मुद्रा। हिन्दुस्तान लाइव।२१ अक्तूबर, २००९।
* ध्यान-योग।। अलख निरंजन।

श्रेणी:योग
श्रेणी:आसन
श्रेणी:हिन्दी विकि डीवीडी परियोजना
जी ७७ राष्ट्र समूह

**जी-७७ समूह** (अंग्रेज़ी:*ग्रुप ऑफ 77*, या जी-77) विश्व के विकासशील देशों का एक समूह है। यह संगठन हालांकि संयुक्त राष्ट्र के शेष समूहों की अपेक्षा कम मजबूत है, किन्तु विकासशील देशों के हितों को आगे रखने वाला संयुक्त राष्ट्र में यह सबसे बड़ा समूह है। इसके कार्यालय विश्व के कई शहरों में हैं जिनमें जेनेवा, नैरोबी, रोम, वियना और वॉशिंगटन डी॰ सी॰ प्रमुख हैं। जी-77 समूह की मूल स्थापना ७७ देशों ने मिलकर की थी। बाद में बहुत से अन्य देश भी इसके सदस्य बनते गये और वर्तमान में इसकी कुल सदस्य संख्या १३० हो गई है, लेकिन इसकी ऐतिहासिक प्रासंगिकता को देखते हुए इसका मूल नाम अभी तक वही पुराना जी-७७ समूह बनाये रखा गया है। अभी सूडान इस संगठन का नेतृत्व कर रहा है। भारत भी इसका सदस्य है।

जी-७७ समूह की स्थापना जेनेवा में संयुक्त राष्ट्र व्यापार और विकास सम्मेलन (यूएनसीटीएडी) के सम्मेलन के पहले सत्र के बाद हुई थी। इस स्थापना की घोषणा सभी मूल संस्थापक ७७ देशों के संयुक्त घोषणा पत्र यानि ज्वाइंट डिक्लेरेशन ऑफ द सेवेंटी-सेवन कंट्रीज के तहत १५ जून, १९६४ को संयुक्त घोषणा के बाद हुई थी। जी-७७ की पहली मंत्रीस्तरीय बैठक अल्जीरिया की राजधानी अल्जियर्स में १०-२५ अक्तूबर, १९६७ को हुई थी। संयुक्त राष्ट्र में सूडान गणराज्य के स्थायी प्रतिनिधि अब्दल महमूद अब्दलहलीम मोहम्मद वर्तमान में इस समूह के अध्यक्ष हैं। अब्दल महमूद मुहम्मद संयुक्त राष्ट्र में सूडान के स्थायी प्रतिनिधि भी हैं। जी-७७ के अध्यक्ष पद के लिए एशिया, अफ्रीका और कैरीबियन देशों से पारीवार रूप में व्यक्ति का चुनाव होता है। दक्षिणी सम्मेलन यानि साउथ समिट जी-७७ समूह की सर्वोच्च निर्णायक इकाई है। इसकी बैठक प्रत्येक पांच वर्ष में एक बार होती है। विश्व के दक्षिणी गोलार्ध के देशों के हितों की देखरेख करने वाले इस समूह का व्यय सभी सदस्य देश मिलकर उठाते हैं।

## सदस्य राष्ट्र
मानचित्र में संस्थापक सदस्य गहरे हरे रंग में दिखाये गये हैं, एवं उनकी सूची नीचे दी गई है। मार्च, २००८ तकी की प्रभावी सदस्य सूची गहरे और मध्यम हरे रंग में दिखायी गयी है। पूर्व सदस्य देश हल्के हरे रंग में दिखाये गये हैं। कोष्ठक मं दिये गये वर्ष में देश ने अध्यक्षता की है। देखें सदस्यों की आधिकारिक सूची। (इन सभी में से जी-२४ के सदस्य मोटे अक्षरों में लिखे गये हैं।)

800px|thumb|center|जी-७७ समूह देश

### वर्तमान संस्थापक राष्ट्र

### अन्य वर्तमान सदस्य

## इन्हें भी देखें
thumb|350px|१९७० से जी-७७ समूह के अध्यक्ष्ता वाले राष्ट्र। रंग देशों की अध्यक्षता संख्या दर्शाते हैं:-</br> सलेटी - कभी नहीं</br>पीला - एक बार</br>नारंगी - दो बार</br>लाल - तीन बार

* दक्षिण एशियाई क्षेत्रीय सहयोग संगठन
* गुट निरपेक्ष आंदोलन

## सन्दर्भ
* उपरोक्त तथ्य आधिकारिक जालस्थल और अंग्रेज़ी के लेख से लिये गये हैं।


## बाहरी कड़ियाँ
* जी-७७ समूह का आधिकारिक जालस्थल
* जी-२४ का आधिकारिक जालस्थल
* जी-77।। हिन्दुस्तान लाइव।२२ अक्तूबर,२००९

श्रेणी:जी८
श्रेणी:अंतर्राष्ट्रीय संगठन
श्रेणी:संयुक्त राष्ट्र
श्रेणी:हिन्दी विकि डीवीडी परियोजना
इस्सा

thumb|right|इस्सा
## परिचय
** कोबायाशि इस्सा**(१७६३-१८२७) का जन्म जापान के पर्वतीय शिनानो प्रान्त के छोटे से गाँव काशिवाबारा में १५ जून १७६३ ई० को हुआ। काशिवाबारा उस समय एदो के राज-मार्ग पर एक महत्त्वपूर्ण सांस्कृतिक केन्द्र था। इस्सा का पूरा नाम कोबायाशि इस्सा है। इस्सा हाइकु के प्रमुख चार कवियों- (बाशो, बुसोन,इस्सा, शिकि) में से एक हैं। इस्सा का पूरा जीवन परेशानियों में बीता। उनका जन्म गरीब किसान परिवार में हुआ। जब वह तीन वर्ष के थे तभी उनकी माँ की मृत्यु हो गयी। जब इस्सा आठ वर्ष की हुए तभी उनके पिता ने दूसरा विवाह कर लिया उनकी सौतेली माँ का बर्ताव उनके प्रति अच्छा नहीं रहा। पूरे जीवन भर वे परेशानियों से जूझते रहे, इसका असर उनकी कविताओं पर भी दिखाई देता है। उनके हाइकु जीवन में होने वाली दैनिक घटनाओं की छोटी-बड़ी समस्याओं को लेकर लिखे गये हैं। इस्सा का निधन ५ जनवरी १८२७ ई० को इसी गाँव में हुआ।

## शिक्षा
शिम्पो नाम का एक स्थानीय कवि बच्चों को पढ़ाने के लिए एक स्कूल चलाता था। उसी स्कूल में एक अन्य शिक्षक था जो चीनी साहित्य का विद्वान था तथा हाइकु कवि भी था। इस्सा की प्रारम्भिक शिक्षा इन्हीं दोनों गुरुओं की देख रेख में हुई। १४ वर्ष की अवस्था में वे एदो चले आये। वहाँ अनेक वर्षों तक संघर्ष से जूझते हुए प्रसिद्ध हाइकु कवि सोगान के शिष्य बने और शीघ्र ही अपनी प्रतिभा और अध्यवसाय से प्रतिष्ठा प्राप्त की।

## पारिवारिक जीवन
इस्सा के पिता की मृत्यु १८०१ ई॰ में हो गयी। पिता की मृत्यु के पश्चात इस्सा को अपनी सौतेली माँ के साथ पैतृक सम्पत्ति के लिए संघर्ष करना पड़ा। संघर्ष के बाद इस्सा को पैतृक सम्पत्ति मिल गई और वे अपने पैतृक मकान के हिस्से में आकर बस गये। इस्सा ने ५२ वर्ष की अवस्था में विवाह किया। उनकी कई सन्ताने हुईं पर कोई जीवित न रही। कुछ समय बाद पत्नी की भी मृत्यु हो गई। इस्सा ने दूसरा विवाह किया परन्तु सम्बंध निभ नहीं सके। इस्सा ने ६२ वर्ष की अवस्था में तीसरा विवाह किया। इस विवाह से इस्सा को एक पुत्री हुई जिसके वंशज आज भी जीवित हैं। पुत्री के जन्म से पहले ही ६५ वर्ष की आयु में १८२७ ई॰ में इस्सा की मृत्यु हो गई। इस्सा का पूरा जीवन दुःख और संघर्ष की एक करुण गाथा है।

## इस्सा के हाइकु
अपने बचपन के अकेलेपन के दर्द को इस्सा ने अपने एक हाइकु में व्यक्त किया है-
**ओरे तो किते**
**आसोबे यो ओया नो**
**नाइ सुजुमे**

      
**मेरे साथ आकर**
**खेलो-मातृहीन**
**गौरैया**
        
 
**अपनी झोपड़ी में तो**
**दोपहर से होता है शुरू**
'''साल का पहला दिन"'

## सन्दर्भ

श्रेणी:हिन्दी हाइकु
श्रेणी:साहित्य। हाइकु
काशिवाबारा

**काशिवाबारा** जापान के पर्वतीय शिनानो प्रान्त का एक छोटा सा गाँव है, यहाँ जापान के लोकप्रिय हाइकु कवि इस्सा का जन्म हुआ।

श्रेणी:हिन्दी हाइकु
श्रेणी:साहित्य। हाइकु
लीग (इकाई)

**लीग** लम्बाई के मापन की एक इकाई है जो काफी समय तक यूरोप और दक्षिण अमेरिका मे प्रचलित रही। आज यह किसी भी देश में आधिकारिक प्रयोग में नहीं लाई जाती। लीग से तात्पर्य उस दूरी से था जो कोई व्यक्ति या घोड़ा एक घंटे मे तय कर सकता था। लेकिन देशों के अनुसार लीग के विभिन्न मूल्य प्रचलन मे थे।

श्रेणी:इकाई
द्वयाधिकार

एक वास्तविक **द्व्याधिकार** एक विशेष प्रकार अल्पाधिकार है जहां किसी एक बाजार में केवल दो निर्माता ही मौजूद होते हैं। आम तौर पर इस परिभाषा का इस्तेमाल उस स्थिति में किया जाता है, जहां बाजार पर सिर्फ दो कंपनियों का ही प्रभावी नियंत्रण होता है। औद्योगिक संगठन के क्षेत्र में, अल्पाधिकार के इस प्रकार का इसकी सरलता के कारण सबसे अधिक अध्ययन किया जाता है।

## सन्दर्भ
द्वियाधिकार एक विशेष प्रकार का अल्पाल्धिकार मार्केट है, जहां दो कंपनियां बाजार पर हावी होती है और बड़ी संख्या में उपभोक्ताओं को उत्पाद बेचती है उपभोक्ताओं की और से यह एक प्रतिस्पर्धी बाजार है जहां एक व्यक्ति उपभोक्ता की पसंद फॉर्म को प्रभावित नहीं कर सकते उदाहरण के लिए पेप्सी और कोका-कोला भारत  मे लगभग पूरे कोला पेय बाजार को नियंत्रित करती हैं

श्रेणी:बाज़ार
श्रेणी:बाज़ार (अर्थशास्त्र)
श्रेणी:अधिकार
चन्द्रपालसिंह यादव मयंक

**चन्द्रपालसिंह यादव मयंक** का जन्म ०१. ०९.१८२५ ई० को कानपुर उ०प्र० में हुआ तथा निधन २६.०६.२००० ई० को हुआ। ये बाल साहित्य के प्रसिद्ध कवि हैं।आपकी प्रमुख कृतियाँ हैं- जागृति-गीत, किसान-गीत, परियों का नाच, दूध मलाई, हिम्मत वाले, बज गया बिगुल, राजा बेटा, हम देश की मुसकान, जंगल का राजा, हिन्दी गीत माला-1-2, बंदर की दुल्हन, मुनमुन सर्कस

## सन्दर्भ


श्रेणी:साहित्य
श्रेणी:बाल साहित्य
श्रेणी:हिन्दी साहित्य
गोपीचंद श्रीनागर

गोपीचंद श्रीनागर का जन्म १७. ०३..१८३४ ई० को कानपुर, उ०प्र० में हुआ। ये बाल साहित्य के प्रसिद्ध कवि हैं।आपकी प्रमुख कृतियाँ हैं- चुनमुन, रामकथा, रुनझुन बालगीत, नटखट, शिशुगीत, दादी की पहेलियाँ

## सन्दर्भ


श्रेणी:साहित्य
श्रेणी:बाल साहित्य
श्रेणी:हिन्दी साहित्य
एडीनोसिन ट्राइफॉस्फेट

[thumb|right|200px|एटीपी को [कोशिका की करेंसी (मुद्रा) कहा जाता है।]]
**एडीनोसिन ट्राइफॉस्फेट** या एटीपी एक कार्बनिक यौगिक है।
। 

श्रेणी:कार्बनिक यौगिक
लेसोथो लोती

**लोती** (बहुवचन- मलोती) लेसोथो की मुद्रा है। यह 100 लिसेंते (एकवचन- सेंते) में समविभाजित है। यह सामान्य मुद्रा क्षेत्र के माध्यम से दक्षिण अफ्रीकी रैंड से 1:1 के आधार पर आंकी जाती है और दोनों लेसोथो में कानूनी रूप में स्वीकार्य हैं। लोटी पहली बार एक गैर-संचलन मुद्रा के रूप में 1966 में जारी किया गया था। 1980 में दक्षिण अफ्रीकी रैंड के स्थान पर लेसोथो ने अपने पहले सिक्के लोटी और लिसेंते मूल्यवर्ग में जारी किए।

श्रेणी:मुद्रा
न्यूफाउंडलैंड

**न्यूफ़नलैण्ड** (अंग्रेज़ी: Newfoundland, अधव उच्चारण: /ˌnjuːfənˈlænd/) कनाडा के पूर्वी तट पर स्थित एक द्वीप है और यह न्यूफ़नलैण्ड और लैब्राडोर प्रान्त का एक भाग है। यहाँ की राजधानी सन्त जोन्स है, जो द्वीप के पूर्वोत्तर भाग पर है। इस द्वीप पर लगभग ५ लाख लोग रहते हैं।

न्यूफ़नलैण्ड की अधिकांश जनसंख्या अंग्रेज़ी बोलती है लेकिन इस द्वीप पर फ़्रान्सीसी भाषी लोग भी रहते हैं, जिनमें अधिकतर दक्षिणपश्चिम में रहते हैं। न्यूफ़नलैण्ड के कूछ क्षेत्रों में लोग कुछ अलग प्रकार से अंग्रेज़ी बोलते और शब्दों का उपयोग करते हैं जो मानक अंग्रेज़ी में नहीं हैं। यहाँ तक की न्यूफ़नलैण्ड में बोली जाने वाली अंग्रेज़ी का एक अलग शब्दकोश भी है।

## इन्हें भी देखें
* न्यूफ़नलैण्ड और लैब्राडोर

## बाहरी कड़ियाँ
* न्यूफ़ाउण्डलैण्ड और लैब्राडोर सरकार का जालस्थल 

## सन्दर्भ

श्रेणी:न्यूफ़नलैण्ड और लैब्राडोर
श्रेणी:कनाडा के द्वीप
सिसोथो भाषा

**सेसोथो** (सेसोथो, दक्षिणी सोथो, या दक्षिणी सेसोथो मुख्यतः दक्षिणी अफ्रीका में बोली जाने वाले वाली एक बंटू भाषा है, जो वहां के 11 आधिकारिक भाषाओं में से एक है। इसके अलावा यह लिसूतू में भी बोली जाती है, जहां की यह राष्ट्रीय भाषा है। यह एक मिश्रित भाषा है, जिसमें पूरे शब्द को बनाने के लिए कई उपसर्गों और विचलन और लचीला नियमों का उपयोग किया जाता है।

श्रेणी:बांटू भाषाएँ
श्रेणी:दक्षिण अफ़्रीका की भाषाएँ
श्रेणी:लिसूतू की भाषाएँ
हीरम बिंघम

thumb|250px|हीरम बिंघम
**हीरम बिंघम** एक अमेरिकी इतिहासकार और अन्वेषक थे। उन्होने 1911 में दक्षिण अमेरिका के देश पेरू में इंका सभ्यता के खोये शहर माचू पिच्चू की खोज की थी, तब से माचू पिच्चू एक महत्वपूर्ण पर्यटन आकर्षण बन गया है।

श्रेणी:अन्वेषक
पद्मसम्भव

[thumb|भारत के [सिक्किम में गुरू रिन्पोचे की प्रतिमा]]
**पद्मसम्भव** (तिब्बती: པདྨ་འབྱུང་གནས), (अर्थ: कमल से उत्पन्न) भारत के एक साधुपुरुष थे जिन्होने आठवीं शती में तांत्रिक बौद्ध धर्म को भूटान एवं तिब्बत में ले जाने एवं प्रसार करने में महती भूमिका निभायी। वहाँ उनको "गुरू रिन्पोछे" (बहुमूल्य गुरू) या "लोपों रिन्पोछे" के नाम से जाना जाता है। ञिङमा सम्प्रदाय के अनुयायी उन्हें द्वितीय बुद्ध मानते हैं। 

ऐसा माना जाता है कि मंडी के राजा अर्शधर को जब यह पता चला कि उनकी पुत्री ने गुरु पद्मसंभव से शिक्षा ली है तो उसने गुरु पद्मसंभव को आग में जला देने का आदेश दिया, क्योंकि उस समय बौद्ध धर्म अधिक प्रचलित नहीं था और इसे शंका की दृष्टि से देखा जाता था। बहुत बड़ी चिता बनाई गई जो सात दिन तक जलती रही। इससे वहाँ एक झील बन गई जिसमें से एक कमल के फूल में से गुरु पद्मसंभव एक षोडशवर्षीय किशोर के रूप में प्रकट हुए। यह झील आज के रिवालसर शहर में है जो हिमाचल प्रदेश के मंडी जिले में स्थित है।

स्थानीय मोनपा जनजाति के तिब्बती बौद्ध किंवदंतियों के अनुसार, चुमी ग्यात्से जलप्रपात, जिसे '108 झरने' के रूप में भी जाना जाता है, गुरु पद्मसंभव और बोनपा संप्रदाय के एक महायाजक के बीच एक पौराणिक प्रदर्शन के बाद बनाया गया था, जो तिब्बत और अरुणाचल सहित आसपास के क्षेत्रों में सर्वोच्च शासन करता था। बौद्ध-पूर्व काल में प्रदेश। जलप्रपात तब बना था जब गुरु पद्मसंभव ने एक चट्टान पर अपनी माला फेंकी थी और 108 धाराएं निकली थीं। चुमी ग्यात्से जलप्रपात तिब्बती बौद्धों मोनपाओं के लिए पूजनीय और पवित्र है।


Shrine to Mandarava in cave above Lake Rewalsar.jpg| रिवालसर झील के समीप स्थित गुरु पद्मसमभव की विशाल मूर्ति
Guru Rinpoche in mist 2.jpg|रिवालसर स्थित गुरु पद्मसमभव की विशाल मूर्ति का निकट से लिया गया चित्र



## सन्दर्भ

## बाहरी कड़ियाँ

* All about Guru Padmasambhava
* Biography of Lord Padmasambhava known as the embodiment of all the Buddhas
* Translation of The Full Story of Guru Padmasambhava - 109 KB PDF - With permission of the copyright holder
* Translation of The Full Story of Guru Padmasambhava - as above in html format
* The Eight Manifestations of Guru Padmasambhava
* Life of Guru Rinpoche by Dudjom Rinpoche
* Prayer to Guru Rinpoche that Swiftly Removes Obstacles and Fulfills All Wishes
* Aspiration Prayer to Orgyen Rinpoche, the Precious Master of Oddiyana
* Padmasambhava Resources
* The Seven Line Prayer
* Guru Rinpoche Articles
* A Short Biography by Jamgon Kongtrul
* Samdruptse Website, Namchi, Sikkim
* The Seven Line Prayer: Text and commentary
* Padmasambhava - Guru Rinpoche (with explanation of the meaning of Vajra Guru Mantra)
* A Short Biography of Padmasambhava from the Precious Garland of Lapis Lazuli
* Short Biography of Guru Rinpoche by Jamgön Kongtrül I (Lodro Thaye) @khandronet
* Himalayan Dialogue - Tibetan Lamas and Gurung Shamans in Nepal Stan Royal Mumford

श्रेणी:बौद्ध धर्म
श्रेणी:धर्म प्रचारक
माचू पिच्चू

**माचू पिच्चू** (क्वेशुआ: Machu Pikchu, 'पुरानी चोटी") दक्षिण अमेरिकी देश पेरू मे स्थित एक कोलम्बस-पूर्व युग, इंका सभ्यता से संबंधित ऐतिहासिक स्थल है। यह समुद्र तल से 2,430 मीटर की ऊँचाई पर उरुबाम्बा घाटी, जिसमे से उरुबाम्बा नदी बहती है, के ऊपर एक पहाड़ पर स्थित है। यह कुज़्को से 80 किलोमीटर (50 मील) उत्तर पश्चिम में स्थित है। इसे अक्सर “इंकाओं का खोया शहर “ भी कहा जाता है। माचू पिच्चू इंका साम्राज्य के सबसे परिचित प्रतीकों में से एक है। 7 जुलाई 2007 को घोषित विश्व के सात नए आश्चर्यों में माचू पिच्चू भी एक है।

1430 ई. के आसपास इंकाओं ने इसका निर्माण अपने शासकों के आधिकारिक स्थल के रूप में शुरू किया था, लेकिन इसके लगभग सौ साल बाद, जब इंकाओं पर स्पेनियों ने विजय प्राप्त कर ली तो इसे यूँ ही छोड़ दिया गया। हालांकि स्थानीय लोग इसे शुरु से जानते थे पर सारे विश्व को इससे परिचित कराने का श्रेय हीरम बिंघम को जाता है जो एक अमेरिकी इतिहासकार थे और उन्होने इसकी खोज 1911 में की थी, तब से माचू पिच्चू एक महत्वपूर्ण पर्यटन आकर्षण बन गया है।

माचू पिच्चू को 1981 में पेरू का एक ऐतिहासिक देवालय घोषित किया गया और 1983 में इसे यूनेस्को द्वारा विश्व धरोहर स्थल की दर्जा दिया गया। क्योंकि इसे स्पेनियों ने इंकाओं पर विजय प्राप्त करने के बाद भी नहीं लूटा था, इसलिए इस स्थल का एक सांस्कृतिक स्थल के रूप में विशेष महत्व है और इसे एक पवित्र स्थान भी माना जाता है।

माचू पिच्चू को इंकाओं की पुरातन शैली में बनाया था जिसमें पॉलिश किये हुए पत्थरों का प्रयोग हुआ था। इसके प्राथमिक भवनों में *इंतीहुआताना* (सूर्य का मंदिर) और *तीन खिड़कियों वाला कक्ष* प्रमुख हैं। पुरातत्वविदों के अनुसार यह भवन माचू पिच्चू के *पवित्र जिले* में स्थित हैं। सितम्बर 2007, पेरू और येल विश्वविद्यालय के बीच एक सहमति बनी की वो सभी शिल्प जो हीरम बिंघम माचू पिच्चू की खोज के बाद अपने साथ ले गये थे वो पेरू को लौटा दिये जायेंगे।
## चित्र दीर्घा
500px|thumb|left|माचू पिच्चू की पैनोरामिक तस्वीर
500px|thumb|left|माचू पिच्चू की पैनोरामिक तस्वीर
500px|thumb|left|माचू पिच्चू की पैनोरामिक तस्वीर
thumb|250px|left|माचू पिच्चू की अवस्थिति

## सन्दर्भ

[[श्रेणी:दुनिया के सात नए अजूबे]
पी॰ सी॰ महालनोबिस

**प्रशान्त चन्द्र महालनोबिस** (बंगला: প্রশান্ত চন্দ্র মহলানবিস ; २९ जून १८९३- २८ जून १९७२) एक प्रसिद्ध भारतीय वैज्ञानिक एवं सांख्यिकीविद थे। उन्हें दूसरी पंचवर्षीय योजना के अपने मसौदे के कारण जाना जाता है। भारत की स्वत्रंता के पश्चात नवगठित मंत्रिमंडल के सांख्यिकी सलाहकार बने तथा औद्योगिक उत्पादन की तीव्र बढ़ोतरी के जरिए बेरोजगारी समाप्त करने के सरकार के प्रमुख उद्देश्य को पूरा करने के लिए योजना का खाका खींचा।

महालनोबिस की प्रसिद्धि महालनोबिस दूरी के कारण है जो उनके द्वारा सुझाया गयी एक साख्यिकीय माप है। उन्होने भारतीय सांख्यिकीय संस्थान की स्थापना की।

आर्थिक योजना और सांख्‍यि‍की विकास के क्षेत्र में प्रशांत चन्‍द्र महालनोबिस के उल्‍लेखनीय योगदान के सम्‍मान में भारत सरकार उनके जन्‍मदिन, 29 जून को हर वर्ष 'सांख्‍यि‍की दिवस' के रूप में मनाती है। इस दिन को मनाने का उद्देश्‍य सामाजिक-आर्थिक नियोजन और नीति निर्धारण में प्रो॰ महालनोबिस की भूमिका के बारे में जनता में, विशेषकर युवा पीढ़ी में जागरूकता जगाना तथा उन्‍हें प्रेरित करना है।

## इन्हें भी देखें
*भारतीय सांख्यिकीय संस्थान

## बाहरी कड़ियाँ
*आर्थिक विकास में सांख्यिकी की भूमिका (देशबन्धु)

## टिप्पणी

श्रेणी:भारतीय वैज्ञानिक
श्रेणी:साहित्य और शिक्षा में पद्म विभूषण के प्राप्तकर्ता
श्रेणी:1893 में जन्मे लोग
श्रेणी:१९७२ में निधन
रामनाथ गोयनका

**रामनाथ गोयनका** (३ अप्रैल, १९०४- ५ अक्टूबर, १९९१) भारत के मिडीया दिग्गज एवं पक्के राष्ट्रवादी थे। १९४२ के भारत छोड़ो आंदोलन के दौरान भारतीय राष्ट्रीय कांग्रेस के स्वयंभू सिपहसालार थे। इन्दिरा गांधी द्वारा लगाये गये आपातकाल का जमकर विरोध किया था। 2000 में *[[इण्डिया टुडे|इंडिया टुडे]]* पत्रिका ने उन्हें अपने * भारत को बनाने वाले 100 लोग * की सूची में रखा।

## प्रारंभिक जीवन
रामनाथ गोएंका का जन्म 22 अप्रैल 1904 को दरभंगा, बिहार में हुआ था।

## इन्हें भी देखें
* रामनाथ गोयनका पुरस्कार
## सन्दर्भ

श्रेणी:मीडिया दिग्गज
श्रेणी:1904 में जन्मे लोग
श्रेणी:१९९१ में निधन
श्रेणी:बिहार के लोग
श्रेणी:राजस्थान के लोग
वसा अम्ल

right|thumb|300px|कुछ वसाम्लों का त्रिविम निरूपण
**वसा अम्ल** (फैटी एसिड) कार्बन परमाणुओं की लम्बी श्रृंखला द्वारा गठित कार्बनिक अम्ल हैं, जिनके एक सिरे पर कार्बोक्सिलिक मूलक (-COOH) होता है। यह संतृप्त तथा असंतृप्त दोनों ही प्रकार का होता है। जिस वसा अम्ल के सभी बंध एकल होते हैं उसे संतृप्त तथा जिसमें एकल के अतिरिक्त द्विबंध या त्रिबंध होते हैं उसे असंतृप्त की श्रेणी में रखते हैं।

## सन्दर्भ

श्रेणी:खाद्य पूरक
श्रेणी:कार्बनिक यौगिक
श्रेणी:जिन्स रसायन
*